Exqrch/javanese-Komodo-pixelgpt huggingface dataset:
Lukisan iki karyané Diego Velázquez, seniman sing misuwur nalika Jaman Emas Spanyol
Ciptaning lukisané sing njlimet tur mbingungi njalari tuwuhing pamikir bab kasunyatan lan ilusi, lan njalari tuwuhing rasa nggayut sing ora temtu antara pamiarsa lukisan lan wong-wong sing digambaraké
Jalaran iku, "Las Meninas" dadi salah siji lukisan sing paling kerep ditlitèni ngenani seni lukis Kulonan
Lukisan kuwi nggambaraké sawijining ruang sing jembar ing Royal Alcazar ing Madrid nalika jumenengé Ratu Philip IV saka Spanyol, lan ngonjukaké sawenèh citra, sing paling bisa dititèni lan kagambar ing lukisan kuwi ya iku saka praja Spanyol, sing miturut sawenèh juru tanggep, kuwi sawijining kaanan kusus kaya ing potrèk
Saweneh paraga sajeroning lukisan kuwi nyawang sanjabané kanvas, déné sing liyané padha guneman
Paraga Margaret Theresa saka Spanyol diubengi karo sakelompok "maids of honour," "chaperone", anggaraksa, wong cebol cacah loro, lan asu
Ing mburiné, Velázquez nggambaraké dhèwèké lagi nglukis ana ing kanvas sing jembar
Velázquez nyawang metu, marang pamiarsa
Ing latar mburi awak pérangan ndhuwuré ratu lan praméswariné kawayang ing kaca pangilon
Dhèwèké kétok kaya ana ing sajabané lukisan kuwi kaya-kaya nunggal panggon karo pamiarsa, masiya sawenèh sujana nduwé pamikiran yèn gegambaran kuwi minangka wewayangan saka lukisan sing lagi digawé Velásquez
"Las Meninas" uwis kawéntar minangka salah sijiné lukisan sing paling wigati ing gagrag lukis Kulonan
Sawijining citrakara gagrag Barok, Luca Giordano mratélaké yèn lukisan kuwi nglambangaké "teologining lukisan" lan ing 1827, presidhening Akademi Seni Radya, Sir Thomas Lawrence, nggambaraké lukisan kuwi ing layang kanggoné panggantiné dhèwèké, David Wilkie minangka "filosofining seni"
Sing paling akir-akir, lukisan iku uga digambaraké minangka "Panggayuhé Velázquez sing paling mrabawani, ya iku demonstrasining lukisan sing ngrumangsani, lan patut diecami
Uga bokmenawa tanggepan tumrap karyané minangka sing paling digoleki ing jagading lukisan kanvas".
Jukung Pajangan Jujung Pajangan ya iku jinis aran prau kang ana ning Madura, Jawa Wétan
Jukung iki dadi jinis jukung kang paling gedé
Lokasi jukung kien ana ning rong gena ya iku ning Salopéng lan Legung
Ciri khas jukung Pajangan ya iku ana ukiran lenggi ning guri lan bisa dibongkar-pasang
Ukurané khas naga lan burung kang bagus
Miturut tradisié siji kelompok jukung Pajangan ana limang wong, beli bisa ditambah atawa dikurangi
Jukung Pajangan digawé sing kayu "kokop" atawa "gindo" kang digawa sing Banyuwangi
Jukung Pajangan dawaé ampir 15 métér, amba 1 métér, lan dhuwur 1,5 métér
Kagunan Aborigin Kagunan Aborigin iku kagunan sing digawé déning wong-wong pribumi Ostrali
Rupané kagunan Aborigin ana warna-warna wujudé kaya ta lukisan ing godhong, ukiran kayu, ukiran watu, yasan reca, busana adat, lan lukisan wedhi
Kagunan Aborigin banget gegayutan karo upacara-upacara agama
Kagunan iki wigati amarga minangka péranganing adat tuwa ing donya sing isih lestari, ya iku adat sing dhedhasar totem lan Pangimpèn
Kabèh rerupan sing kalukis utawa kagambar ing watu padha ngemu carita
Kagunan pribumi Aborigin sing wiwitan wujud ukiran watu, lukisan awak, lan polah dhasar, sing tuwané katitimangsa kawit 30.000 taun kapungkur
Lambang-lambang ing kagunan Aborigin kanggo nyandrakaké warna-warna bab
Lambang-lambangé sing béda-béda surasané bisa irib-iriban, nanging lambang-lambang sing padha surasané malah bisa béda-béda
Rerupan sing èdi-pèni ing kagunan Aborigin mono minangka sarananing sesambungan sing wiwit ngrembaka 30.000 nganti 40.000 taun kapungkur
Sawenèh juru kagunan Aborigin ngedol karya-karya kagunané
Ing taun 2007, juru kagunan Pitjantjatjara nama Yannima Pikarli Tommy Watson ngedol lukisané sing payu AU$240.000
Ing taun 2010, pamaréntahan Queensland mratélakaké yèn sepur Tilt Train cacah loro bakal digambari déning juru kagunan pribumi nama Judy Watson lan Alick Tipoti
Awit sepuré dumadi saka loko cacah siji lan gerbong cacah pitu sing gunggung dawané 185 mèter, karyané mau dadi mahakarya Aborigin modhèren sing gedhé dhéwé
Tilt Train mau lumaku antarané Brisbane lan Cairns.
Edvard Munch Edvard Munch (]; 12 Dhésèmber 1863 – 23 Januari 1944) iku juru lukis saka Nurwègen
Lair ing Adalsbruk, dhèwèké kasuwur minangka èksprèsionis (juru lukis ing gagrag èksprèsionisme) kang prigel nglukis bab émosi kaya ta rasa wedi
Panggalihé ing samubarang prakawis mangaribawani tuwuhé gagrag èksprèsionis ing abad kaping 20
Kala samana, wong-wong nganggep cara nglukis kaya mangkono ngedab-edabi
Edvard Munch mono èksprèsionis kang nglairaké sawenèh lukisan kondhang
Munch duwé sadulur lanang lan wadon cacah papat
Dhèwèké ndhemeni babagan kagunan awit saka nututi lelabuhané ibuné lan saduluré wadon
Nalika umur telulas taun, kawigatèné marang kagunan lukis wiwit thukul
Sunggingané kang wiwitan mung wujud prasaja kaya ta gegambaran ing gendul obat
Ing tembé, dhèwèké baut ing lukisan cèt
Ibuné Edvard séda amarga tuberkulosis ing taun 1868 lan salah siji sadulur wadoné nama Johanne Sophie uga séda amarga nandhang lelara kang padha ing taun 1877
Edvard Munch ana sambung-raketé karo juru lukis nama Jacob Munch lan ahli sajarah nama Peter Andreas Munch
Ing taun 1879, dhèwèké sinau ana ing pawiyatan luhur tèknik saperlu sinau ngèlmu tèknik
Munch kapétung lantip ing babagan fisika, matematika, lan kimia
Ing kana, dhèwèké uga sinau carané nglukis nganggo pèrspèktif
Sanajan ta mangkono, dhèwèké kerep nandhang lelara saéngga olèhé sinau kaganggu
Ing taun 1880, dhèwèké medhot anggoné sekolah saperlu dadi juru lukis
Dhèwèké duwé pamanggih yèn "ing babagan kagunan, aku bakal marsudi saperlu ngertèni tegesing kauripan mligi kanggo sliraku dhéwé." Dhèwèké nuli sekolah ana ing Royal School of Art and Design of Kristiania
Guruné ya iku juru reca nama Julius Middelthun lan juru lukis gagrag naturalis nama Christian Krohg
Ana ing kono, Munch sinau carané gawé reca lan lukisan naturalis, uga kasil nglairaké lukisan potrèt kang pisanan kang kapétung kondhang, nggambaraké dhèwèké lan bapaké
Ing taun-taun pamungkasing uripé, Munch urip ijèn ana ing omahé ing Ekely, ing Skøyen, Oslo
Munch séda ana ing omahé rikala 23 Januari 1944, udakara sawulan sawisé dhèwèké ambal warsa kaping 80
Ing wulan Mèi taun 1960, omahé dibungkar.
Dodong Djiwapraja Dodong Djiwapraja ya iku penyair
Dhèwèké lair ana Banyuresmi, Garut, Jawa Kulon ing 25 September 1928
Dodong ya iku wong ahli ukum militèr kang pawiyatané lan dinasé ana militèr taunan kanthi dhisiplin ketat minangka anggota Angkatan Udara Republik Indonesia nganti pènsiun
Kanthi gawan dhisiplin ngèlmu iku, samestiné Dodong dadi pengacara gigih mbéla hak kang beneré anggota militèr nalika ana ing ngarep pengadilan
Nanging, dhèwèké teteg ana pilihané, ngugemi, nresnani, lan ngregani karya sastra dadi penyaluran aspirasiné
Dodong miwiti pawiyatané saka SD nganti SMA ana Bandung
taun 1951-1952, dhèwèké mèlu pawiyatan ana Fakultas Sastra, Universitas Indonesia, nanging ora tamat
Lumebu Akademi Hukum Militer nganti lulus taun 1960
Banjur nèng Perguruan Tinggi Hukum Militer nganti éntuk gelar sarjana hukum taun 1963
Dodong naté ngasta ana Penerbit Pustaka Rakyat kang kabawah Sutan Takdir Alisjahbana taun 1949
Ngasta minangka rédhaktur kalawarti akasa taun 1950
Dadi perwira hukum ana Lanuma Husein Sastranegara, Bandung nganti pènsiun taun 1976
Saurunge pènsiun, Dodong naté ngasta minangka guru SMA IPI Jakarta taun 1953-1958
Anggota Komisi Istilah Seksi Penerbangan taun 1951-1960
Anggota pangurus pléno BMKN taun 1960
Minangka dhosèn luar biyasa Estetika ana Fakultas Sastra, Universitas Indonesia taun 1962-1964
Pungkasan, sawisé pènsiun, dhèwèké dadi dhosèn luar biyasa ana Fakultas Sastra, Universitas Padjadjaran, Bandung taun 1979-1985
Kawit isih ana ing pawiyatan, uga sawisé, Dodong akèh gawé telaah lan panalitèn ana babagan kasusastran lan kabudayan, mligi kasusastran lan kabudayan Sunda, kang naté diadani déning Proyek Sundanologi
dhèwèké uga naté urun ana panyusunan Ensiklopedi Kebudayaan Sunda kang diprakarsani Ajip Rosidi
Dodong wiwit nulis geguritan kawit pungkasan 1940, pasè 1948
Geguritané, mligi kang ditulis taun 1948-1972, dipublikasikaké ing manéka kalawarti ana Indonesia, antarané Mimbar Indonesia, Gema Suasana, "Gelanggang" Siasat, lan Budaja Djaja
Déné geguritané kang mutakhir, antarané taun 1973-1994, diemot ana kalawarti Budaya Jaya
Geguritané kang kasebar ana kalawarti kang mandheg terbit iku diklumpukaké lan diterbitaké awujud buku kang irah-irahan "Kastalia" karo Pustaka Jaya taun 1997
Geguritané, saliyané kasebar ana manéka kalawarti, uga diemot ana "Gema Tanah Air" taun 1948 susunané H
Jassin, "Laut Biru Langit Biru" taun 1977 disunting déning Ajip Rosidi, lan "Tonggak" taun 1987 kanti édhitor Linus Suryadi AG.
Misbach Jusa Biran Misbach Jusa Biran ya iku sutradara lan juru tulis skénario, sinématèk, uga sastrawan
Lair ana Rangkasbitung, Lebak, Banten ing 22 September 1933 lan surud ana Tangerang Kidul, Banten, ing 11 April 2012
Nyandhang gelar haji taun 1964
Misbach Yusa Biran ya iku anaké Ayun Sabiran saka Minangkabau dan Yumenah Banten
Bapaké asal Dangung-dangung, Lima Puluh Kota, Sumatra Kulon, ya iku wong Digulis kang banjur dadi pamilik studio foto
Jeneng Misbach dikèki bapaké, njupuk jeneng tokoh pergerakan Haji Misbach
Déné, Yusa Biran, ditambahaké Misbach nalika dhèwèké diwasa, kang dadi jeneng pena-né bapaké, "Jose Beron"
Misbach sepisanan mbojo karo Eleanora Nikijuluw (Nora) tanggal 12 Maret 1964
Pisah ing Dhésèmber 1964
Limang taun lebaré, utawa pasé tanggal 16 Januari 1969, mbojo karo Nany Wijaya
Karo Nany Wijaya, nduwé 6 anak, ya iku 4 wadon lan 2 lanang
Jenengé wiwitan kondhang amarga skètsa-skètsané ngenani "Seniman Senen" kang diemot ana kalawarti Aneka taun 1950-an
Nganggo jeneng Ardjawi, dhèwèké uga ngisi ruang "Komedi Djakarta" ana èdhisi minggu Harian Abadi kang nggambaraké urip sedinan-dina wong Jakarta
Saka skètsa-skètsa iki, dhèwèké banjur nulis cerita kang digawé filem "Ardjawi ke Ibukota" Ana donya perfileman
Kawit ana Taman Madya (SLTA) Taman Siswa, Jakarta, dhèwèké wis nyutradarani manéka téater lan nulis resènsi filem
Déné, ana donya filem, dhèwèké wiwit ing taun 1954 minangka juru cathet skrip ana studio Perfini
Taun 1956, dhèwèké kacathet minangka anggota sidhang pengarang ana studio pimpinan Usmar Ismail Marzuki
Taun 1960, dhèwèké wiwit njangkah minangka sutradara enom
Ana "Pekan Apresiasi" taun 1967, dhèwèké kapilih minangka juru tulis carita paling apik kanggo filem "Menjusuri Djedjak Berdarah" lan sutradara paling apik kanggo panggarapan filem "Di Balik Tjahaja Gemerlapan"
Sabubaré nyutradarani "Honey, Money and Jakarta Fair" taun 1970, Misbach mutuské mandheg dadi sutradara, amarga filem jaman iku akèh diwènèhi bumbu sèks
Kontribusiné ana donya filem ora banjur mandheg
Dhèwèké ngrumusaké pangadhege Karyawan Film dan Televisi (KFT), kalebu nulis konsèp anggaran dhasaré, ana taun 1964
Taun 1970, Miisbach uga dadi salah sawijining pangrancang ngadhege Akandemi Sinematografi kang saiki dadi Jurusan Film IKJ
Misbach mulang ana kono taun 1970 nganti 1995 kanggo mata kuliyah Sajarah Film Indonesia dan Penulisan Skenario Film
Taun 1978, dhèwèké ngedhegaké Yayasan Citra, sawijining badan pendidikan filem
Pakaryané Misbach kang paling misuwur ya iku Sinematek Indonesia
Pusat dokumèntasi filem gedhé dhéwé ana Asia iku didhegaké taun 1975 ditopang béaya saka Gubernur Daerah Khusus Ibukota (DKI) Ali Sadikin
Dhèwèké uga dadi pimpinan sepisanan lembaga kang duwé gensi iku.
Karyané kang awujud cerkak: 1
"Si Embok dan si Kukut"; 3
"Bentang Filem Anyar, Boga Bakat"
"Menyusuri Djedjak Berdarah" diterbitaké taun 1967 kanthi Penerbit Budajata, Jakarta, ya iku panulisan saka cerita filem kang digawé dhèwèké dhéwé
Karyané kang awujud drama/lakon: 1
"Bung Besar", éntuk Bebungah Kedua Penulisan Naskah Drama Kementrian Pendidikan dan Kebudayaan taun 1958; banjur diterbitaké kanthi bersambung ana kalawarti Budaya no
3, 4, lan 5 taun 1959; "Bung Besar" sarat kritik nuju Bung Karno kang wektu kuwi ngangkat awake dhéwé minangka Pemimpin Besar Revolusi
Gara-gara "Bung Besar", dhèwèké meh baé cilaka lantaran dimungsuhi pendhukunge Bung Karno
"Setengah Djam Mendjelang Maut", ditulis taun 1968, naté ditayangaké ing TVRI
Europol Europol (cekakan saka cara Inggris "European Police Office") iku lembaga Uni Éropah kang ngurusi pangadegan kukum lan nglawan tindhakan kadurjanan, mligi kadurjanan kang diorganisasi ("mafia")
Carané ya iku mawa nyambut gawé bebarengan karo nagara-nagara anggota
Europol iku markas agungé ana ing Kutha Den Haag, Walanda.
Atang Ruswita Atang Ruswita ya iku tokoh pers nasional lair ana ing kutha Bandung, Indonesia
Tiyangé lair ing wanci 26 April 1933 lan séda nalika wanci 13 Juni 2003
Atang iku salah sawiji tokoh saka organisasi jurnalis, Persatuan Wartawan Indonésia
Uga sawiji pamimpin redhaksi saka kalawarta Pikiran Rakyat
Atang uga cakap nulis bab liputan mirunggan utawa khas redhaksi.
Bondét Bondét ya iku jinis prau warigaluh ning pasisir lor Jawa Tengah lan Jawa Kulon, dhapuré mirib prau tembon
Nanging prau tembon kien karan bondét baka nganggp prakawis nangkep iwak arané payang bondét
Prau iki diarani lantaran jaring kang dienggo, diarani bondét keding
Payang bondét ya iku jinis jaring kantong kang digawé sing waring
Mata jaringé cilik dadi iwak-iwak ciliki bisa ketangkep kaya déné iwak teri lan urang cilik (rebon)
Ukuran gedé akèh jinisé antara 6 sampé 15 métér, dawa 1,5-3 métér, lan amba 0,5-1,25 métér
Wujud praué linggi dhuwur lan lancip
Linggi arep lewih dhuwur sing linggi guri
Prau iki nganggo siji layar tajak kang hiasané sing kain blacu 30 métér persegi
Sherlock (TV séri) Sherlock iku TV séri drama kriminal Britania-Amérika sing ngadhedhasar saka carita detektif déning Sir Arthur Conan Doyle, Sherlock Holmes
Diciptakaké déning Steven Moffat lan Mark Gatiss, diperagaké déning Benedict Cumberbatch minangka Sherlock Holmes lan Martin Freeman minangka Doctor John Watson
Sepuluh èpisode uwis diprodhuksi, telung mangsa ing taun 2010, 2012 lan 2014, lan uga siji èpisode spesial ing 1 Januari 2016
Mangsa kepapat tembé digarap, panjupukan gambar diwiwiti ing April 2016 lan rencanané arep disiyarké ing taun 2017
Séri iki nyeritakaké nganggo sudut pandang jaman saiki, nanging ing èpisode spésial ana kombinasi jaman Victoria sing uga padha karo carita Holmes sing aseli
Produksi "Sherlock" iku kerjasama antawis BBC lan WGBH Boston kanggo "Masterpiece" anthology series ing PBS, uga karo Sue Vertue lan Elaine Cameron saka Hartswood Films minangka prodhuser
Siyaran kapisan TV séri iki ing Cardiff, Wales, lan North Gower Street ing London kanggo panjupukan gambar sisih njaba 221B Baker Street, omahé Holmes lan Watson
Kabéh sériné uwis ana ing DVD lan Blu-ray, bebarengan karo edisi tie-in carita Conan Doyle sing aseli lan lagu iringan sing diciptakaké déning David Arnold lan Michael Price
Ing wulan Januari taun 2014, aplikasi mobil resmi uga digebyagaké nganggo jeneng "Sherlock: The Network"
"Sherlock" nyeritakaké "konsultan detektif" Sherlock Holmes (Benedict Cumberbatch) mecahaké misteri-misteri ing London
Holmes diasisténi déning kanca sak kamaré, Dr John Watson (Martin Freeman), sing tembé mulih saka tugas militèr ing Afghanistan bebarengan karo Royal Army Medical Corps
Sanadyan Metropolitan Police Service Detective Inspector Greg Lestrade (Rupert Graves) lan sing liyané kapisanan sujana marang Holmes, nanging kapinterané sing mahambara lan dhèwèké nduwéni mripat sing landhep kanggo mraniti, ndadéaké dhèwèké wigati lan dibutuhaké
Watson blog sing nyeritakaké petualangane dhèwèké lan Mr
Holmes, Holmes dadi sélèbriti sing angél ditemoni nanging iku ndadiaké rèporter kecénéng lan penasaran marang kasus-kasus lan uripé sing ora biyasa
Saka wong biyasa lan pameréntah Britania nemoni dhèwèké kanggo njaluk tulung
Fra Angelico Fra Angelico (1395 – 18 February 1455), ya iku sawijining pelukis ing Wiwitané Jaman Tengahan Italia
Giorgio Vasari, sing nganggit "Lives of the Artists" mratélaké yèn dhèwèké nduwé "gawan lair sing langka lan sampurna"
Fra Angelico uwis asring dirujuk mawa manéka jeneng
Nalika dhèwèké lair, dhèwèké diundang Guido di Pietro
Déné déning wong-wong sing ngerti dhèwèké pas uwis tuwa, dhèwèké diundang Fra Giovanni da Fiesole (Sedulur John saka Fiesole)
Nalika Giorgio Vasari nyerat ing "Lives of the Artists", ing taun 1500-an, wong-wong uwis diapali kanthi jeneng Fra Giovanni Angelico (Sedulur Giovanni sing kaya Malaékat)
Wong-wong Italia lumrahé ngundang dhèwèké il Beato Angelico (Angelico sing Diberkati)
Dhèwèké uwis suwi diundang mawa jeneng iki, amarga dhèwèké dianggep diberkati karo Gusti, uga amarga dhèwèké wong sing ngremenaké lan kudus
Jeneng "Blessed Angelico" utawa "Angelico sing Diberkati" saiki uwis dadi resmi, amarga ing taun 1982, Paus Yohanes Paulus II "ngganjar béatifikasi" sing artiné dhèwèké uwis ana dalané tumuju dadi santo
Vasari mratèlaké ngenani dhèwèké: "Ora mungkin yèn kudu mikir bab-bab sing apik ngenani bapa sing kudus iku, sing andhap asor lan jatmika, lan sing citrané digambaraké mawa kapinteran lan iman sing kudus."
Gone Girl (film) Gone Girl iku filem Amerika "psychological thriller" kang diwiwiti ing taun 2014 lan disutradarai David Fincher
Naskahé diserat kaliyan Gillian Flynn lan ngadhédhasar marang novelé dhéwé kang terbit ing taun 2012 lan uga nunggal jeneng marang filemé
Pameraga mligi ya iku Ben Affleck lan Rosamund Pike
Njupuk latar ing Northeast Missouri ceritané bab misteri kang mbuntuti prastawa-prastawa sakupengé Nick Dunne (Affleck), ndadiaké dhèwèké wong kang paling disujanani marang kasus ilangé bojoné dhéwé, Amy (Pike)
Filem iki digebyagaké ing wayah dalu ing pambukaning New York Film Festival ke-52 ing wulan September tanggal 26 taun 2014, sadurungé digebyag ing téater ing 3 Oktober, lan nampa tanggepan kang apik uga sukses ngasilké pikoléhan 368 juta dollar luwih, ndadiaké filem iki filem paling suksesé David Fincher
Nugraha kang liyané ya iku Golden Globe Award for Best Director kanggo Fincher lan Golden Globe Award, BAFTA Award lan nominasi ing Critics' Choice Award kanggo naskah adaptasiné Flynn, lan uga menang kabéh akhiré.
Gone Girl (filem) Gone Girl iku filem Amerika "psychological thriller" kang diwiwiti ing taun 2014 lan disutradarai David Fincher
Jukung Gambringan Jukung Gambringan ya iku jinis jukung kang ana ning Madura
Sebeneré jukung iki jukung biyasa nanging ana kekhasané ning lenggié kang dhuwur, ning arep lan guri
Jukung iki duwé kekhasan maning ya iku warna biru laut kang dominan lan hiasa buletan srengéngé atawa kembang ning tengah lenggié
Jukung Gambringan akèh ning pulau Giligenting lan pulau Sapudi
Dawa jukung iki 3-4 métér lan lumrahé biyasa nganggo nangkep iwak karo kail atawa jaring
Sebab iku jukung iki biyasa karan jukung pancingan
The Croods The Croods iku filem animasi 3D Amèrikah taun 2013 ajènre petualangan lan kemidhi sing digawé DreamWorks Animation lan didumaké 20th Century Fox
Filem iki njupuk latar ning era prasujarah fiktif Pliocene kaloka minangka "The Croodaceous" (jaman prasujarah sing sumrambah sato prasujarah fiktif), Nalika semana, kalungguhané wong guwa minangka "Lurahing Beburu lagi kaancem praptané wong jenius sing nduwé penemuan anyar lan revolusioner lan wis mblosok ana ing wewengkon sing bebaya tur éksotik nedya ngluroni omah anyar
Kirk DeMicco lan Chris Sanders dadi pangripta naskah lan sutradara filemé
Kristine Belson lan Jane Hartwell dadi prodhuser
Film iki digebyagaké ana ing 63rd Berlin International Film Festival nalika 15 Fèbruari 2013, lan dibabar ing United States kala 22 Maret 2013
Minangka péranganing kasarujukane distribusi, filem iki dadi filem angka 1 saka DreamWorks Animation sing disebar déning 20th Century Fox, awit pungkasaning kasarujukan distribusi karo Paramount Pictures
"The Croods" éntuk panampa apik, lan kabuktèn dadi filem laris
Filem iki èntuk pikoléhan luwih $587 yuta saka rantaman $135 yuta
Filem iki diluncur kanthi waralaba, karo filem lanjutané nalika 22 Dhésèmber 2017, lan seri tivi, "Dawn of the Croods", kala 24 Dhésèmber 2015, ing Netflix
Kulawarga guwa, Croods meger awit adimanggalané, Grug sing duwé sipat bengis, dableg, lan keprotèktifen
Grug nduwé anak wedhok ajeneng Eep sing asring nakokaké bab omahé lan uga kerep mbangkang bapaké amarga rasa kotuka
Grug lan Eep barengan Ugga (ibuné) lan Gran (simbahé), uga adik wedhok lan lanangé (Sandy lan Thunk) urip lan ngaub ing guwa
Eep nggleler nalika dhèwèké ndelok lan nemu obor
Eep uga methuki uwong lanang moderen lan infentif ajeneng Guy lan ingon kukang sing diceluk Belt
Guy ngélikaké yèn arep ana kasangsaran alam gedhé lan dhèwèké ngajak Eep lunga saperlu ayoman, ning Eep ora gelem amarga dhèwèké isih nduwé kulawarga
Guy banjur ngekèki somprèt cangkok saperlu nyeluk dhèwèké andhéné butuh pambantu
Nalika Eep balik menyang omah-guwoné, dhèwèké nggawa somprèt cangkok lan ngandharaké bab sing dibahas déning Guy, ning amarga rasa wediné kulawarga Croods, somprèt cangkok mau dirusak
Sabanjuré, kasangsaran lindhu gedhé ngleburaké omah kulawarga Croods lan dhèwèké kudu ndhelik menyang hutan tropis sing ana ing mburiné guwa
Kulawarga Croods diserang kéwan-kéwan aneh banjur Eep nyeluk Guy sarana somprèt liya
Guy teka nylametaké kulawarga Croods sarana manuk lan oboré
Kulawarga Croods bingung amarga iki pisanan dhèwèké ndhelok geni, Guy banjur dilebokaké menyang dholog lan dikon nuntuni menyang sana sing aman
Wusanané, sarana pambantuané Guy lan tambayatan antara Guy lan Grug
Kulawarga Croods akiré bisa urip tenang ing sana sing aman cerak gisik.Guy lan kulawarga Croods bisa nglanjutaké uripé lan ngetutaké sunar menyang "Dina Sésuk"
Nicolas Cage minangka pangisi swara Grug Crood, bapaké Eep sing keprotèktifen lan kuna
Emma Stone minangka pangisi swara Eep Crood, bocah wedhok guwa sing cangklak, kebak rasa kutoka, lan seneng ndlajahi sana anyar
Ryan Reynolds minangka pangisi swara Guy, bocag lanang sing ora sekuwat kulawarga Croods ning pinter lan bisa nemu barang-barang anyar
Dhèwéké nduwé ingon kukang sing diceluk Belt.
Wadya Anggegana Radya Royal Air Force (RAF) utawa Wadya Anggegana Radya Inggris iku wadya anggegana nggoné Kadhaton Inggris
Digawé wektu akir Perang Donya Pratama ing 1 April 1918, RAF iku wadya anggegana sing tuwa dhéwé ing donya
Babar olèh wijaya saka "Central Powers "ing 1918, RAF dadi wadya anggegana sing gedhé dhéwé ing donya
Awit yasané, RAF duwé rol sing etes ing sajarah militèr Inggris, mligine, ing Perang Donya Kapindho
Ing perang kuwi, RAF nglakoni adilaga sing paling kondhang ing sajarahé, ya iku Adilaga Britania
Misi RAF ya iku mbiyantoni ngawujudaké panujuné Kamentrian Pertahanan Inggris (MoD), ya iku "nyediani kabisan sing dibutuhaké: njamin kaslametan lan pertahanan Inggris uga wewengkon sabrang, nglimputi mbrantas tèrorisme; mbiyantoni panujuné kawicaksanaan luar negri pamaréntah mligine ing mromosikaké kaslametan lan katentreman internasional." RAF ndunungaké ékrar misine kaya ta"..
[nyediani] wadya anggegana sing cikat, luwes, lan cethus sing, saka wong ning wong, ora eneng tandingané lan wadya anggegana sing bisa nyediani daya ing dirgantara kanggo mbiyantoni Misi Pertahanan Inggris." Ékrar misi iku dibiyantoni déning paricèdhané RAF ing gandra dirgantara, kang mimpin strateginé
Gandra dirgantara dikukuhaké kanthi "kabisan kanggo mbudi daya saka dirgantara lan akasa dinggo mengaruhi patraping wong utawa larah-larah".
(]) ya iku perusahaan swasta saka Prancis sing didarbéni déning Alain lan Gérard Wertheimer, para buyuté Pierre Wertheimer
Alain lan Gérard Wertheimer kuwi kanca dagangé "couturière "(juru jait)", "sing" "jenengé Gabrielle Bonheur Chanel
iku salah sawijining griya fèsyen sing uwis inggil sing mligi gawé sandhangan-sandhangan sing haute couture lan sandhangan-sandhangan sing ready-to-wear, barang mewah lan aksesori-aksesori fèsyen
Nalika isih enom, Gabrielle Chanel bisa diarani "Coco" nalika dhèwèké isih dadi sindhén ing kleb-kleb
Minangka dadi desainer fèsyen, Coco Chanel ngladéni para wanita sing ndhuwéni kekarepan kaéndahan sing luwih ing busana-busana kaya ta blus-blus lan setèlan-setèlan, kathok dawa lan gaun-gaun, lan anggon-anggon (watu mulya lan rerenggan)
Barang-barang mèrek Chanel kuwi desainé barès, nggantekaké desain-desain sing keléwat magrong-magrong, keléwat kadesain, busana-busana sing konstruktif, lan aksesoris-aksesoris fèsyen ing abad angka 19